
‘Dewiswch naill ai ‘y traeth’ neu ‘y goedwig’ a lluniwch ymweliad i grŵp o blant â’r lle hwn neu’r fan hon. Disgrifiwch sut y gall ymweld â’r lleoliad hwn gefnogi dysgu.’



Yn yr aseiniad hwn byddaf yn trafod ymweliad i’r traeth gyda grŵp o blant, ar daith addysgiadol. Byddaf yn ystyried yr elfennau mwyaf pwysig wrth fynd ymlaen i gynllunio’r ymweliad, gan gynnwys pa mor bwysig yw amgylchedd dysgu i ddatblygiad plant yn yr ysgol gynradd. Byddaf yn trafod y gweithgareddau bydden i yn cynllunio i ehangu dealltwriaeth y disgyblion cyn mynd ar yr ymweliad, yn ystod yr ymweliad a hefyd y gweithgareddau bydd yn dilyn yr ymweliad. Byddaf yn trafod beth yw amcanion yr ymweliadau a’r gofynion sydd yng nghlwm a mynd a dosbarth ar ymweliad tu allan i’r ysgol. Wrth drafod yr ymweliad, byddaf yn esbonio sut mae’r gweithgareddau rydw i wedi cynllunio yn plethu i mewn gyda’r sgiliau o’r cwricwlwm gan gyfeirio at y dogfennau statudol a hefyd y cwricwlwm newydd byddwn yn dilyn yn y flwyddyn 2021. Byddaf yn trafod ystod o theorïau a damcaniaethwyr i gefnogi fy rhesymeg o gynllunio’r gweithgareddau, ac yn ychwanegol y manteision mae dysgu yn yr awyr agored yn cael ar ddysgwyr ifanc.

Gan fy mod i wedi dewis mynd i’r traeth ar fy ymweliad, mae hwn yn cynnig nifer o weithgareddau a chyfleoedd i ddysgu. Fel y nodir ar argymell 34 o adroddiad Donaldson (2015) ‘Dylai plant a phobl ifanc gael cyfleoedd i ddysgu o arbenigedd a phrofiad o’r tu allan i’r ysgol.’ (Donaldson, 2015. Tt. 71). Mae Donaldson yn mynd yn ei flaen ac esbonio bydd ‘plant yn cael gwersi sydd yn fwy diddorol, gyda mwy o wersi ymarferol a hefyd mwy o weithgareddau tu allan i’r ystafell dosbarth.’ (Donaldson, 2015. Tt. 17).  













Yr Amgylchedd Dysgu

Yn ôl Estyn, mae’r amgylchedd dysgu yn cael dylanwad enfawr ar ddatblygiad disgyblion. Mae Estyn yn gweld defnir tu allan fel arfer ac adnodd arbennig, ac yn arfer dda. Nodir yn un adroddiad bod ysgol wedi defnyddio’r amgylchedd tu allan i’r ystafell dosbarth yn effeithiol iawn, ‘it has impacted well on standards and also engaged pupils who may have been reluctant to participate’ (Estyn, 2018). Mae’r adroddiad yn esbonio bod y plant wedi dewis  gwneud y gweithgareddau tu allan, ac o ganlyniad roedd gweithio tu allan wedi datblygu sgiliau gweledol, clywedol a cinesthetig y disgyblion. 
Mae’r gwefan ‘Educational Reforn’ yn esbonio fod amgylchedd dysgu yn cyfeirio at amgylchedd tu allan i’r ystafell dosbarth, ble mae plant yn gallu dysgu, gwrthwynebiad i’r ystafell dosbarth traddodiadol ble mae seddau a desgiau mewn rhes. (The Glossary of Education Reform, 2013) 
Byddaf yn cytuno efo’r dyfyniad hwn gan fy mod i wedi gweithio yn ysgol gynradd a oedd yn dilyn y rhaglen ‘Forest Schools’, lle roedd dosbarth gyda ni yn y goedwig. Roedd y plant yn cael cyfle i fynd i’r goedwig pob dydd iau. Mae'r wefan yn esbonio, ‘Learning environment refers to the diverse physical locations, contexts, and cultures in which students learn.’ Roedd y plant yn cael cyfle i greu ffau ac i ddysgu sgiliau newydd fel sut i greu tan a phlannu a chadw planhigion a choed. 
Gan ddarllen am amgylchiadau dysgu maen amlwg fod pwysigrwydd a chyfrifoldeb gyda ni fel athrawon i ddefnyddio pob adnodd sydd ar gael i gyfoethogi profiadau unigryw i’r disgyblion, i ehangu dealltwriaeth a datblygu sgiliau newydd. Mae’r byd naturiol yn adnodd arbennig i ni gan ei fod yn cynnig profiadau dieithr i nifer o blant, ac mae ar gael i bawb i’w ddefnyddio. Bydd Donaldson yn cytuno gyda hyn gan ei fod yn esbonio yn ei adroddiad fod
‘’angen amgylcheddau cyfoethog, symbylol ar blant lle y gallant ymchwilio ac arbrofi â syniadau ac adnoddau, cydweithio â’u cyfoedion a chreu cysylltiadau dynamig gan deimlo bod diben clir i hynny er mwyn llunio ystyr.’’ (Donaldson, 2015. Tt. 66.) 
Mae hwn yn dangos fod amgylchiadau gwahanol yn hynod o bwysig gan fod plant yn defnyddio ac yn datblygu sgiliau newydd ym mhob amgylchedd, tu allan a thu fewn. 
Bydd ysgolion sydd yn dilyn y dull Reggio Emilio o ddysgu yn cytuno fod yr amgylchedd yn bwysig iawn i ystyried pan rydym yn addysgu plant. Gaeth y rhaglen Reggio ei ddatblygu gan Loris Malaguzzi. Roedd Malaguzzi yn credu’n gryf fod yr amgylchedd yn ddylanwadol ar ddisgyblion, gan gyfeirio at yr amgylchedd fel ‘y trydydd athro’. Mae’r rhaglen yn annog yr athro, y disgyblion a’r rhieni i weithio gyda’i gilydd i ehangu dealltwriaeth y plant ac mae’r rhaglen yn tynnu sylw tuag at ddefnyddio’r amgylchedd o fewn y dosbarth a’r gwagle tu allan i’r ystafell dosbarth. Dywedodd Malaguzzi:
 “The Space has to be a sort of aquarium that mirrors the ideas, values and attitudes of the people who live in it.’ – Loris Malaguzzi, The Hundred Languages of Children. Mae hwn yn dangos fod llais y plentyn yn chwarae rôl bwysig iawn yn yr amgylchedd dysgu, gan fod rhaid i’r amgylchedd adlewyrchu personoliaeth y plentyn, i roi perchnogaeth.
Dylai plant teimlo’n ddiogel o fewn ardal dysgu, pan mae plant yn teimlo’n ddiogel mae yna botensial i ehangu dealltwriaeth gan fod y plant yn canolbwyntio ar y dasg. Mae llais y plentyn yn hynod o bwysig wrth ystyried creu amgylchedd dysgu, fel y nodir yn erthygl 12 o’r ddogfen hawliau plant:
 “Children have the right to say what they think should happen, when adults are making decisions that affect them, and to have their opinions taken into account.” (Llywodraeth Cymru, Dyddiad Anhysbys. tt. 2)
Mae nifer o ddamcaniaethwyr wedi ymchwilio’r dull o’r amgylchedd dysgu a’i fanteision i’r disgyblion. Roedd Rousseau yn credu’n gryf fod angen cynllunio’r amgylchiadau tu allan a thu fewn yn ofalus i well siwtio natur y plentyn. Damcaniaethwr arall sydd yn gyd fynd ar hyn dywedodd Roussau oedd Steiner. Roedd Steiner yn credu dylai plant cael y profiad o fod yn blant, yn amgylchedd creadigol, cyn dechrau gwaith academaidd. Mae’r cwricwlwm presennol yn dilyn theorïau Steiner, gan gymryd i mewn i ystyriaeth y plentyn cyfan, mae’n rhoi sylw ar ofynion corfforol, emosiynol, deallusol ac ysbrydol y plentyn, fodd bynnag bydd athronydd fel Donaldson yn anghytuno efo’r datganiad, ac o ganlyniad bydd ysgolion yn dilyn cwricwlwm newydd yn y flwyddyn 2021.

Wrth ystyried y dystiolaeth, mae’n amlwg fod yr amgylchedd dysgu yn rhan bwysig iawn o ddatblygiad plentyn, ddim i newid wrth i’r blynyddoedd ysgol mynd yn ei flaen, ond i barhau hyd yn oed yng Nghyfnod Allweddol 3. Maen hefyd yn amlwg fod cyfrifoldeb arnom ni, fel athrawon i gynllunio’r ardaloedd ar amgylchedd i well siwtio’r plant, gan fod yr amgylchedd dysgu yn gallu cael effaith positif neu negyddol ar y disgybl.  



Amcanion Ymweliadau Addysgol. 

Am rywun sydd wedi bod ar nifer o ymweliadau addysgol, rwy’n gwybod ac wedi gweld yr effaith mae hyn cael ar y disgyblion. Mae ymweliadau addysgol yn cynhyrchu synnwyr o gyffroes, rhyfeddod a diddordeb, yn ogystal â dyfnhau dealltwriaeth am y pwnc ag addysgwyd, i’r disgyblion ac i’r staff. Maen amlwg fod plant yn ymddwyn yn gwahanol tu allan i’r ysgol, gwrthwynebiad i’r ffordd maen nhw’n ymddwyn yn yr ystafell dosbarth. Mae’r rhyddid i archwilio yn datgloi potensial yn y plant ni fyddem fel arfer yn cael wrth eistedd yn y dosbarth, yn gwrando ar yr athro yn siarad am bwnc. Mae ymweliadau addysgol yn dod a’r profiad i fyw i’r disgyblion. Roeddwn yn ffodus iawn i ymweld â San Fagan pan yr oedden yn astudio’r thema ‘Yr Oes Fictoriaid’, roedd y profiad o wisgo gwisg yr oes, a mynychu’r ysgol yr oes wedi helpu’r plant deall sut oedd plant yr amser yn byw, a welon ni newid fawr yn y gwaith roedd y disgyblion wedi cynhyrchu ar ôl dychwelyd i’r ysgol. Ymweliad arall roeddwn wedi bod yn ffodus i fynychu, roedd wythnos yn ‘Pentywyn Awyr Agored’. Roedd y plant wedi dysgu ystod o sgiliau newydd yn yr wythnos er enghraifft, gweithio fel tîm a bod yn fwy annibynnol wrth gymryd rhan mewn gweithgareddau megis dringo, adeiladu lloches a mynd ar fwrdd dwr yn y môr. Roedd yr wythnos yn taro bron pob un o ddibenion Donaldson (2015) sef: 
‘bydd pob plentyn a pherson ifanc:
· yn ddysgwyr uchelgeisiol, galluog sy’n barod i ddysgu drwy gydol eu hoes.
· yn gyfranwyr metrus, creadigol sy’n barod i chwarae eu rhan yn llawn yn eu bywyd a’u gwaith.
· yn unigolion iach, hyderus syn barod i fyw bywyd gan wireddu eu dyheadau fel aelodau gwerthfawr o gymdeithas.’ (Donaldson, 2015.)
Dylai pob ysgol cael polisi personol am ymweliadau addysgiadol, dylai athrawon darllen y polisïau yn fanwl iawn wrth fynd ati, i gynllunio ymweliad tu allan i’r ysgol. Dylai’r polisïau ysgol amlinelli’r cyfrifoldebau dylai’r athro ystyried wrth gynllunio ymweliad, a gwybodaeth gysylltiol yr ysgol mewn argyfwng. Mae asesiad risg yn hanfodol i ddiogelwch y disgyblion, mae’r asesiad risg yn amlinelli’r risgiau cyn mynd ar yr ymweliad a beth gall digwydd ar yr ymweliad. Yn ychwanegol mae’r asesiad risg yn dangos yn blaim os mae’r ymweliad yn ddigon diogel i fynd a’r disgyblion, ac yn amlinelli’n glir y camau dylai’r athro cymryd i sicrhau diogelwch y disgyblion. Dylai’r polisi'r ysgol amlinelli fod rhaid i bob ymweliad cael asesiad risg, i ddarganfod y risgiau o fynd a’r plant a hefyd sut i osgoi'r risg. Mae’n hynod o bwysig fod y dogfennau angenrheidiol yn cael ei chymryd o ddifri, wrth gynllunio ymweliad. Mae’r dogfennau hyn yn cynnwys:
· llethyr caniatâd i’r rhieni sydd yn cynnwys rhif ffôn a manylion cysylltu
· cofrestr o’r plant 
· ffurflen meddigyniaeth a’r meddigyniaeth eu hyn os mae angen a pecyn cymorth cyntaf
· assessiad risg 
Nodir ar polisi ysgol yn Newport ar ymweliadau addysgiadol fod:
‘Mae ymweliadau addysgiadol yn cynnyg cyfle arbennig i cyfoethogi gwaith pobl ifanc, mae ymweliadau yn codi hunan hyder, yn annog cymhelliant ac archwaith i ddysgu. Mae ymweliadau hefyd yn codi lefel cyflawniadau y disgyblion.’ (Clytha Primary school, 2014-2017. Educational visits policy. Tt. 2.)
Wrth ystyried y tystiolaeth, mae’n amlwg fod ymweliadau addysgiadol yn chwarae rôl bwysig ym myd yr ysgol, mae ymweliadau yn cynnig dyfnder i thema i ehangu dealltwriaeth y disgyblion. Cytuna Vygotsky a Piaget bod plant yn datblygu sgiliau positif, pryd maen nhw’n cael profiad cinesthetig o ddysgu, mae’r meddwl yn llawer mwy tebygol o gofio’r wybodaeth gan eu bod wedi cael profiad go iawn o’r thema.










Rhan 2
Y ddewis o lleoliad
Ar gyfer fy ymweliad, fyddaf am fynd a 26 o blant o dosbarth blwyddyn 3. Rydw i wedi dewis mynd i’r traeth ar fy ymweliad addysgiadol. Bydd yr ymweliad yn gyd fynd a’r thema rydym wedi bod yn astudio yn yr ysgol sef ‘Y Rhyfel Byd Cyntaf’. Byddwn yn ymweld â thraeth parc gwledig Pen-bre, gan fod hanes y traeth yng nghlwm ar ryfel byd cyntaf, rwy’n credu bydd yr ymweliad yn dod a’r thema i fyw i’r disgyblion. Dewisais y flwyddyn hon o Gyfnod Allweddol 2 gan fy mod i’n credu bydd y disgyblion yn deall yr hanes y parc yn ddyfnach, ac yn cymryd diddordeb yn y digwyddiadau ag oedd wedi digwydd ar y safle. Rwy’n credo fydd yr ymweliad yn llwyddiannus iawn ar gyfer y flwyddyn hon gan fod y pontio yn enfawr rhwng y Cyfnod Sylfaen a Chyfnod Allweddol 2, a fydd y fath hon o ymweliad yn debyg i’r profiadau roedden nhw wedi cael yn CS, ond hefyd yn datblygu naws gwaith CA2.  
Yn ystod y rhyfel byd cyntaf a’r ail ryfel byd roedd y traeth yn cael ei defnyddio i greu bomiau ar gyfer y rhyfel, roedd y twyni tywod yn lle arbennig i greu bomiau ac i gysgodi niwed oddi'r gelynion ac yn ychwanegol yn amddiffyn y milwyr o’r bomiau a falle fydd yn ffrwydro wrth iddyn nhw i’w greu. Y safle ym Mhenbrey oedd un o’r ffactrïoedd a oedd yn cynhyrchu bomiau yn ystod y rhyfel byd cyntaf ac roedd y safle wedi cael ei adael ar ôl i’r rhyfel byd orffen, ac yna cau yn y 1920au, nes yr ail ryfel byd lle'r oedd y safle wedi agor eto. Yn ychwanegol roedd un o’r adeiladau ar y safle yn cael ei ddefnyddio fel tŷ adsefydlu i’r plant o’r milwyr a oedd ddi-waith. Yn y 1970au roedd cyngor Lanelli wedi cymryd drosodd y safle, a’i newid i’r parcdir hardd rydym yn gweld heddiw. Am thema a gall fod yn anodd i ddisgyblion deall, rwy’n credu fydd yr ymweliad yn manteisio ar y cyfle i ehangu dealltwriaeth a dychymug y plant. 
O brofiad, rwy’n gwybod fod ymweliad i’r traeth yn addas iawn i ddisgyblion gan fod y lleoliad, yn naturiol yn wasgar ac yn awyr agored. Mae nifer o gyfleoedd i ddatblygu sgiliau'r disgyblion megis a rhai o’r sgiliau byddaf i am ddatblygu yn ystod yr ymweliad bydd; 
· Cyfarthrebu e.e. gweithio mewn timau i ddatblygu problemau 
· Dychmygus neu chwarae rôl e.e. dychmygu y lleoliad yn ystod yr rhyfeloedd 
· Annibynniaeth e.e. gweithio’n annibynol i datrys problemau 
· Rhyddyd i gwneud penderfyniadau dros nhw eu hun ac hefyd dros ffrindiau.
Pwrpas yr ymweliad yw ehangu dealltwriaeth o’r Rhyfel Byd Cyntaf ac rwy’n credu bydd y lleoliad yn manteisio ar y cyfle i sbarduno dychymig y plant. Rwy’n hyderus efo’n dewis o’r lleoliad ac rwy’n credu bydd athrawon sydd yn dilyn rhaglen Reggio Emillio o ddysgu yn cytuno fy mod i’n defnyddio’r amgylchedd fel y ‘trydydd athro’.

















Y Cwricwlwm a cyn yr ymweliad.
Yn amlwg fyddwn yn taro’r cwricwlwm Hanes yn ystod yr ymweliad, gan fod y thema yn seiliedig ar y Rhyfel Byd Cyntaf. Mae yna gyfle arbennig i ddatblygu nifer o sgiliau ac ystod o’r cwricwlwm trwy astudio’r thema. Un sgil byddwn wedi datblygu yn y gwaith yn yr ysgol yw’r llinyn ‘Gwybodaeth a Dealltwriaeth Hanesyddol.’ Yn yr wythnosau sydd yn arwain tuag at yr ymweliad byddwn wedi cynllunio ystod o wersi a fydd yn ehangu dealltwriaeth y plant am y thema. Y tri sgil yn y llinyn yw ‘Adnabod gwahaniaethau rhwng ffyrdd o fyw mewn gwahanol gyfnodau, nodi pobl allweddol a disgrifio digwyddiadau o fewn ac ar draws cyfnodau a deall pam mae pobl wedi gwneud pethau, beth achosodd ddigwyddiadau penodol a chanlyniadau’r digwyddiadau hynny.’ (Llywodraeth Cynulliad Cymru, 2008. Tt. 14.). Bydd y disgyblion yn datblygu’r ystod o ‘sut mae rhai unigolion a digwyddiadau’r ugeinfed ganrif wedi llunio ein byd heddiw ac yn ychwanegol ymchwiliadau i faterion hanesyddol ar ystod o raddfeydd, o’r lleol i’r rhyngwladol’ (Llywodraeth Cymru, 2008. Tt. 14.) yn amlwg gan fy mod wedi dewis mynd i draeth Pen-bre, bydd hwn yn taro’r Cwricwlwm Cymreig, gan fod y gwersi sydd yn dilyn yr ymweliad yn ffocysu ar hanes Pen-bre a’r effaith mae’r lleoliad wedi cael ar hanes Cymru.
Byddwn yn bwriadu’r disgyblion i ymchwilio i mewn i’r digwyddiad a chreu llinell amser o’r rhyfel, gan gynnwys y dyddiad dechreuodd y rhyfel, a’r dyddiad yr oedd y rhyfel wedi dod i ben. Byddwn yn cynnal ymchwil i’r unigolion a oedd yn hanfodol i’r rhyfel byd megis Winston Churchill, Gavrilo Princip a hefyd Arch Dug Franz Ferdinand. Byddwn yn bendant yn ymchwilio i mewn i’r  gwledydd a oedd yn rhan o’r rhyfel.
Yn ystod fy amser fel Cynorthwyydd dosbarth, roeddwn wedi astudio’r thema ac yna creu pasbort i bob disgybl. Yn y pasbort roedd gwagle i’r plant i ysgrifennu ffeithiau am bob gwlad, megis beth oedd y fflag, y fath o’r arian mae’r wlad yn ei ddefnyddio a hefyd ble mae’r wlad ar fap y byd. Byddwn yn awyddus i greu pasbort i’r plant i astudio pob gwlad yr oedd wedi cymryd rhan yn y rhyfel byd. Ar ôl creu’r pasbort roeddwn wedi addurno’r Neuadd ysgol fel golygfa o’r rhyfel byd, ble roedd cyfle gyda’r plant i flasu’r fath o fwyd roedd pobl yr oes yn ei fwyta a hefyd y fath o gerddoriaeth oedd yn boblogaeth yn ystod yr oes. Mae’n amlwg fod y fath hon o weithgaredd yn taro nifer o sgiliau yn y cwricwlwm hanes ac nifer o ddogfennau cwrricilwmaidd eraill megis daearyddiaeth a cherddoriaeth. Mae yna botensial i ddatblygu sgiliau llythrennedd yn ddwys trwy gynnal y fath o weithgareddau hyn. 
Rwyn hyderus fydd y fath hyn o gweithgareddau yn ehangu dealltwriaeth y plant, nodir:
 “Wrth gymell plant i ddysgu, mae’n hollbwysig bod y cwricwlwm yn ymateb i’w hanghenion a’u diddordebau ac yn adeiladu ar broﬁadau blaenorol.’’ (APADGOS ii. 2008. Tt.6) 
Yn ychwanegol i’r gweithgareddau, mae elfennau pwysig iawn i’w ystyried pan rydym yn cynllunio ymweliad addysgiadol. Mae’r trefniadau staffio yn holl bwysig ar gyfer diogelwch y plant. Nodir ar ddogfen y llywodraeth fod angen un oedolyn i bob grŵp o 8 plentyn i sicrhau diogelwch. Yn yr achos hwn, gyda 26 o blant bydd rhaid i mi sicrhau fod 3 aelod o staff ychwanegol yn dod ar yr ymweliad. (Llywodraeth Cymru, 2016. Tt. 40). Bydd rhaid sicrhau fod pob aelod o staff yn ymwybodol o’r anghenion meddygol y disgyblion, cyn mynd ar yr ymweliad.
















Yn Ystod yr Ymweliad 
Byddaf yn awyddus i greu gweithgareddau ar yr ymweliad sydd yn ehangu dealltwriaeth y disgyblion am y thema, a hefyd datblygu sgiliau rhifedd, llythrennedd, creadigol a corfforol y plant. Byddwn yn awyddus i’r disgyblion cylch droi’r gweithgareddau fel dull carwsél, i sicrhau bod pob plentyn yn cael tro ar bob gweithgaredd. Yn ystod y dydd bydd chwe gweithgaredd i gyd a fydd y disgyblion yn cael ei gwahanu i bedwar grŵp o bump, ac un grŵp o chwech. Byddwn yn cael hanner awr egwyl, i’r plant cael cyfle i chwarae’n rhydd a hefyd 45 munud cinio, gan gofio dod a’r pecynnau prydau ysgol am ddim, i’r plant sydd ei angen. Byddwn yn gadael yr ysgol am 9 o’r gloch y bore ac yn cyrraedd tuag at 9:45yb, o Gaerfyrddin. Bydd pob gweithgaredd yn para tuag at hanner awr.  Byddwn yn awyddus i gael 2 munud tawelwch i’r milwyr ag oedd wedi ymladd yn y rhyfel byd yn ystod y dydd. Byddwn yn defnyddio dulliau TGCH fel un gweithgaredd, i ddatblygu sgiliau corfforol y disgyblion, a chreu darlun ar y tywod o Winston Churchill, gan ddefnyddio dwylo, bysedd a nwyddau naturiol o’r traeth, i ddatblygu sgiliau creadigol. Gweithgareddau arall byddwn yn gneud yw creu cerdd acrostig ac ysgrifennu llythyr adref gan ddychmygu fod y disgyblion yn filwyr yn y rhyfel. Yn ystod yr ymweliad bydd y plant yn datblygu dealltwriaeth o’r hyn rydym wedi dysgu yn flaenorol am y thema, yn yr wythnosau sydd yn dilyn yr ymweliad.









Wedi’r Ymweliad a Clo.
Ar ôl dychwelyd o’r ymweliad, byddaf wedi cynllunio gwersi i adlewyrchu ar y profiad a beth yr oedd y disgyblion wedi dysgu. Bydd y sesiwn hyn yn dangos os oedd yr ymweliad yn llwyddiannus. Byddwn yn gofyn i’r plant creu dyddiadur o’r dydd, gan nodi’r gweithgareddau yr oedd wedi mwynhau neu ddim wedi hoffi, gan roi esboniad pam. Bydd hwn yn gyfle arbennig i ofyn y plant beth arall hoffan nhw ddysgu am y thema, ac yna cynllunio gweithgareddau o gwmpas diddordebau'r disgyblion. Gan ein bod wedi bod i’r lleoliad rwy’n hyderus bydd y profiad yn gofiadwy i’r disgyblion ac wedi dod a’r thema i fyw. Yn ychwanegol byddwn yn awyddus i’r disgyblion creu llythyr diolch i’r parc, ac i amlinellu’r gweithgareddau roeddwn wedi gwneud. 
I gloi, fel y credwyd Uri Bronfenbrenner, mae’r amgylchedd addysgiadol yn chwarae rôl enfawr yn ddatblygiad plant. Gan wneud yr ymdrech i gynllunio ymweliad addysgiadol o gwmpas thema benodol mae’r thema yn dod i fyw i’r plant, ac yn rhoi cyfle i’r plant ehangu dealltwriaeth a datblygu nifer o sgiliau newydd, sgiliau bydd yn amhosib datblygu yn yr ystafell dosbarth yn unig. Am adnodd sydd ar gael i bawb, rwy’n credu dylai athrawon cymryd y cyfle i ddefnyddio’r amgylchedd o gwmpas yr ysgol yn fwy cyson. Am leoliad sydd yn cael ei weld fel lle hwylus ac yn ei dro yn annog i’r disgyblion i ddysgu, rwy’n hyderus bydd ymweliad i’r traeth yn fythgofiadwy i’r disgyblion ac yn galluogi’r plant am ddigwyddiadau’r thema, gan obaith bydd y profiad yn rhoi’r cyfle i’r disgyblion fod yn ‘ddinasyddion egwyddorol, gwybodus sydd yn wybodus am eu diwylliant, eu cymuned, eu cymdeithas a’r byd yn awr ac yn y gorffennol’ (Donaldson, 2015. Tt. 31.)
(3297 o eiriau)

